PATVIRTINTA

Visagino vaikų lopšelio-darželio

„Auksinis raktelis“ direktoriaus

2023 m. sausio 5 d. įsakymu Nr. V-3

**VISAGINO VAIKŲ LOPŠELIO-DARŽELIO „AUKSINIS RAKTELIS“ DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ MOKYKLOJE IR TEISĖTŲ VAIKO ATSTOVŲ INFORMAVIMO APIE MOKYKLOJE PATIRTĄ TRAUMĄ AR ŪMŲ SVEIKATOS SUTRIKIMĄ**

**TVARKOS APRAŠAS**

**I SKYRIUS**

**BENDROJI DALIS**

1. Visagino vaikų lopšelio-darželio „Auksinis raktelis“ (toliau-Mokykla) darbuotojų veiksmų vaikui susirgus ar patyrus traumą Mokykloje ir teisėtų vaiko atstovų informavimo apie Mokykloje patirtą traumą ar ūmų sveikatos sutrikdymą tvarkos aprašas (toliau – Aprašas) parengtas vadovaujantis šiais teisės aktais:
2. Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 „Dėl Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“;
3. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“;
4. Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl asmens sveikatos priežiūros įstaigos pirmosios medicinos pagalbos rinkinio aprašo, pirmosios pagalbos rinkinio aprašo ir asmens sveikatos priežiūros ir farmacijos specialistų kompetencijos teikiant pirmąją medicinos pagalbą aprašo patvirtinimo“.
5. Aprašas reglamentuoja darbuotojų veiksmus vaikui staiga susirgus ar patyrus traumą Mokykloje ir vaiko tėvų (globėjų, rūpintojų) informavimo apie Mokykloje patirtą traumą ar ūmų sveikatos sutrikdymą.
6. Šiame Apraše vartojamos sąvokos:
7. Mokykla– juridinis asmuo, kurio steigėjas Visagino savivaldybės taryba, o pagrindinė veikla yra neformalusis švietimas.
8. Mokyklos darbuotojas – Mokykloje dirbantys pedagogai, administracijos bei kiti darbuotojai.
9. Vaiko tėvai (globėjai, rūpintojai) – vaiko atstovai pagal įstatymą (kaip tai nustatyta Lietuvos Respublikos vaiko teisių apsaugos pagrindų įstatyme), t. y. vaiko tėvai, vaiką įvaikinus – įtėviai, nustačius globą ar rūpybą – globėjai ar rūpintojai, įstatymų nustatytais atvejais – valstybinė vaiko teisių apsaugos institucija.

**II SKYRIUS**

**DARBUOTOJŲ VEIKSMAI VAIKUI SUSIRGUS AR PATYRUS TRAUMĄ MOKYKLOJE**

1. Vaikui susirgus Mokykloje:
2. grupės mokytojas, mokytojo padėjėjas, auklėtojo padėjėjas apie vaiko sveikatos būklę nedelsdamas informuoja vaiko tėvus (globėjus, rūpintojus) bei visuomenės sveikatos specialistą (toliau – VSS) jei tuo metu jis yra Mokykloje (jo darbo valandomis) ir Mokyklos direktorių.
3. VSS arba kitas asmuo, kuris yra šalia sergančio vaiko, įvertinęs jo būklę, suteikia galimybę laukti tėvų (globėjų, rūpintojų) Sveikatos kabinete ar kitoje Mokyklos direktoriaus nurodytoje patalpoje;
4. jei kyla įtarimų, kad vaikas serga užkrečiamąja liga, jis atskiriamas nuo kitų vaikų ir stebimas iki atvyks tėvai (globėjai, rūpintojai);
5. įvykus nelaimingam atsitikimui (traumai) lauke ar salėje, esant galimybei vaikas paguldomas jo buvimo vietoje (žiemos metu – įnešamas į vidų), skubiai kviečiamas VSS (jam esant Mokykloje (jo darbo valandomis)). Jei tuo metu jo Mokykloje nėra, pagalbą teikia arčiausiai esantis mokytojas;
6. esant būtinybei, teikiantis pagalbą grupės mokytojas, VSS nedelsdami kviečia greitąją medicinos pagalbą, telefonu 112 ir teikia pirmąją pagalbą.
7. Susirgimų užkrečiamosiomis ligomis atveju bei karantino metu grupėse atliekamas valymas ir dezinfekavimas pagal higienos normų reikalavimus.
8. Vaiko tėvai (globėjai, rūpintojai) turi pasiimti vaiką:
9. kai vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, atsiradus neaiškios kilmės bėrimui, pakilus AKS, padažnėjus pulsui, įvairių traumų atvejais), apžiūrų metu randama utėlių ar glindų, niežų požymiai;
10. kai vaiko liga riboja jo dalyvavimą grupės veikloje;
11. kai vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų vaikų interesų;
12. kai vaiko liga kelia pavojų kitų vaikų ir darbuotojų sveikatai.
13. Išimtinais atvejais Mokykla gali pareikalauti iš tėvų (globėjų, rūpintojų) raštiško patvirtinimo, kad vaikas yra sveikas.
14. Užfiksavus užkrečiamų ligų (pvz. vėjaraupiai, tymai, skarlatina ir kt.) atvejus Mokykloje, grupės mokytojas ar VSS privalo:
15. informuoti tėvus (globėjus, rūpintojus);
16. registruoti ligos atvejus Užkrečiamųjų ligų žurnale;
17. kontroliuoti, kad tinkamai būtų valomi grupėse esantys paviršiai (nuolat plaunami žaislai, sistemingai keičiama patalynė, rankšluosčiai).
18. VSS visus vaikų apsilankymus pas specialistą dėl traumos, nelaimingo atsitikimo, negalavimo registruoja pagal Rokiškio rajono savivaldybės visuomenės sveikatos biuro nustatytą vidaus tvarką.
19. Mokykloje nesant VSS, grupės mokytojas įvykusias traumas, nelaimingus atsitikimus, vaikui susirgus registruoja žurnale (Priedas Nr. 1), kuris yra pridėtas prie Mokyklos pirmosios pagalbos rinkinio.

**III SKYRIUS**

**BAIGIAMOSIOS NUOSTATOS**

1. Tvarkos vykdymo kontrolę vykdo Mokyklos direktorius.
2. Su šia Tvarka darbuotojai supažindinami per DVS „Kontora“.
3. Šioje Tvarkoje įvardinti informavimo veiksmai nepažeidžia Asmens duomenų tvarkymo Lopšelio-darželio taisyklių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_